જેમણે શ્રી પ્રણવદાના આ નિર્ણય પર આશ્ર્ચર્ય સાથે આઘાત વ્યક્ત કર્યો છે, તેમને સંઘના કાર્યક્રમોમાં વિભિન્ન વિચારવંત સમાજજીવનનાં નામાંકિત વ્યક્તિઓની સહભાગિતાના ઇતિહાસની ખબર જ નથી. ૧૯૩૪માં પૂજ્ય મહાત્મા ગાંધી સ્વયં વર્ધાના સંઘ શિબિરમાં આવ્યા હતા અને બીજા દિવસે સંઘ સંસ્થાપક પ. પૂ. ડૉક્ટર હેડગેવારજી સાથે વાર્તાલાપ થયો હતો. આ મુલાકાતનો ઉલ્લેખ મહાત્માજીએ ૧૬મી સપ્ટેમ્બર, ૧૯૪૭ના રોજ દિલ્હીમાં સંઘ સ્વયંસેવકોને સંબોધિત કરતાં ઉલ્લેખ કર્યો, ‘સંઘ એક સુસંગઠિત, અનુશાસિત સંસ્થા છે.’ આ ઉલ્લેખ ‘સંપૂર્ણ ગાંધી વાંગ્મય’ ખંડ ૮૯, પૃષ્ઠ ૨૧૫-૨૧૭માં વાંચવાની તસદી વર્તમાન કોંગ્રેસી નેતાઓ લેશે ખરા ?